হাসন রাজা
হাছন রাজার জন্ম ১৮৫৪ সালের ২১ ডিসেম্বর (৭ পৌষ ১২৬১) সেকালের সিলেট জেলার সুনামগঞ্জ শহরের নিকটবর্তী সুরমা নদীর তীরে লক্ষণছিরি (লক্ষণশ্রী) পরগণার তেঘরিয়া গ্রামে। হাছন রাজা জমিদার পরিবারের সন্তান। তাঁর পিতা দেওয়ান আলী রাজা চৌধুরী ছিলেন প্রতাপশালী জমিদার। হাসন রাজা তাঁর তৃতীয় পুত্র। আলী রাজা তার খালাতো ভাই আমির বখ্‌শ চৌধুরীর নিঃসন্তান বিধবা হুরমত জাহান বিবিকে পরিণত বয়সে বিয়ে করেন। হুরমত বিবির গর্ভেই হাছন রাজার জন্ম। হাছনের পিতা দেওয়ান আলী রাজা তাঁর অপূর্ব সুন্দর বৈমাত্রেয় ভাই দেওয়ান ওবেদুর রাজার পরামর্শ মত তাঁরই নামের আকারে তাঁর নামকরণ করেন অহিদুর রাজা।
অদিতি মহসিন
অদিতি মহসিন (; জন্ম: ঢাকা) হলেন একজন বাংলাদেশী জনপ্রিয় সঙ্গীত শিল্পী। তিনি মূলত একজন সুমধুর কণ্ঠী রবীন্দ্র সঙ্গীত শিল্পী। অদিতি হলেন তাদের মধ্যে একজন যারা দেশের তরুণ প্রজন্মের মাঝে রবীন্দ্রনাথ ঠাকুরের গান রবীন্দ্র সঙ্গীত জনপ্রিয়করণের জন্য জীবন উৎসর্গ করেছেন। প্রতিভাবান এই রবীন্দ্র সঙ্গীত শিল্পী বাংলাদেশ এবং ভারত উভয় দেশের সঙ্গীত প্রেমীদের কাছে ব্যাপক জনপ্রিয়তা লাভ করেছেন এবং প্রশংসিত হয়েছেন। তিনি তার শ্রেষ্ঠত্বের প্রমাণ দেশে এবং বিদেশে অনেক অনুষ্ঠানের মাধ্যমে রেখেছেন। তার স্বাতন্ত্র্যসূচক শৈলী কণ্ঠের জন্য অদিতি মহসিন ইতোমধ্যে ঠাকুরের ভক্তদের মধ্যে নিজেকে অন্যতম একটি জায়গায় অধিষ্ঠিত করেছেন। রবীন্দ্রনাথ ঠাকুরের ৭০ তম মৃত্যু বার্ষিকীতে অদিতি দেশে তার জীবন, কাজ এবং ঠাকুর-অনুশীলনসহ বিভিন্ন বিষয় সম্পর্কে কথা বলেন। সম্প্রতি অদিতির ৯ম একক এ্যালবাম “মম রুপে বেশে” মুক্তি দেওয়া হয়েছে। এ্যালবামটি এসেছে বেঙ্গল ফাউন্ডেশনের ব্যানারে এবং এতে ১০টি গান রয়েছে।